Source: https://www.riigiteataja.ee/akt/13321141
Timestamp: 2020-04-08 05:06:32+00:00
Document Index: 1556982

Matched Legal Cases: ['§ 2', '§ 164', '§ 164', '§ 2', '§ 164', '§ 2']

Kaitseväelase hukkumise korral hüvitist saama õigustatud isikute ja neile makstava hüvitise osakaalu määramise kord – Riigi Teataja
Kaitseväelase hukkumise korral hüvitist saama õigustatud isikute ja neile makstava hüvitise osakaalu määramise kord
Kaitseväelase hukkumise korral hüvitist saama õigustatud isikute ja neile makstava hüvitise osakaalu määramise kord - sisukord
§ 2 Õigustatud isiku määramine
RT I 2010, 27, 138
Vastu võetud 27.05.2010 nr 8
Määrus kehtestatakse «Kaitseväeteenistuse seaduse» § 164 lõike 13 alusel.
Määrusega kehtestatakse kaitseväelase poolt füüsilise isiku või isikute, kes tema hukkumisel teenistusülesannete täitmise tõttu on õigustatud saama «Kaitseväeteenistuse seaduse» § 164 lõike 11 punktis 1 nimetatud ühekordset hüvitist, nimetamise ja neile makstava hüvitise osakaalu määramise kord.
§ 2. Õigustatud isiku määramine
(1) Kaitseväelane, kes soovib määrata isiku või isikud, kellele tema hukkumisel teenistusülesannete täitmise tõttu makstakse hüvitist «Kaitseväeteenistuse seaduse» § 164 lõike 11 punkti 1 alusel, peab esitama määruse lisas toodud vormikohase kirjaliku avalduse (edaspidi avaldus) teenistuskohajärgse struktuuriüksuse ülemale.
(2) Kahe või enama õigustatud isiku määramise korral peab avalduse esitaja nimetama kõik isikud ühes avalduses.
(3) Isikut, kelle andmed avalduses ei vasta ette nähtud nõuetele, ei loeta avalduses nimetatud isikuks.
(1) Õigustatud isiku või isikute määramisel võib lisada isikuandmete juurde makstava hüvitise osakaalu, mis määratakse protsentides, kokku kuni 50% ulatuses hüvitise kogusummast.
(2) Juhul kui määratud osade suurus kokku ületab 50% hüvitise kogusummast, vähendatakse osade suurusi võrdeliselt.
(3) Hüvitise osakaalu määramata jätmisel arvestatakse hüvitise suurus võrdsete osadena.
(1) Avaldus esitatakse isiklikult kinnises ümbrikus, millele peab olema kantud avalduse esitaja ees- ja perekonna nimi, isikukood ja märge «Õigustatud isiku nimetamise avaldus». Avalduse posti teel või elektrooniliselt edastamine ei ole lubatud.
(2) Avalduse vastuvõtmisel kontrollib avalduse vastuvõtja ümbrikul olevate isikuandmete samasust ümbriku esitanud isikuga ning teeb vastava märke ümbriku esiküljel, lisades sellele oma ees- ja perekonnanime, allkirja ja isikusamasuse kontrollimise kuupäeva.
(3) Avaldus registreeritakse avalduse laekumisel ümbrikku avamata ning registreerimise number ja kuupäev kantakse ümbriku tagaküljele.
(5) Avalduse registreerimisel kantakse ümbrikule lõikes 3 sätestatud andmed ja ümbriku üleandmise kuupäev.
(6) Avaldust hoitakse suletuna ümbrikus teenistuskohajärgses struktuuriüksuses.
(1) Avaldus kehtib kuni selle tagasivõtmiseni avalduse esitaja poolt, kuid mitte kauem kui avaldaja tegevteenistusest vabastamiseni. Kaitseliidu tegevliikme avaldus kehtib tema tegevliikmeks olemise ajaks.
(2) Avalduse esitajal on õigus esitatud avaldus tagasi võtta, teatades sellest kirjalikult teenistuskohajärgse struktuuriüksuse ülemale.
(3) Kui avalduse esitaja esitab mitu § 2 lõikes 1 sätestatud avaldust, loetakse kehtivaks viimasena esitatud avaldus ning teised avaldused loetakse tagasi võetuks.
(5) Õigustatud isiku andmete muutmiseks või uue õigustatud isiku nimetamiseks peab kaitseväelane esitama uue avalduse.
Kaitseplaneerimise asekantsler
kantsleri ülesannetes Lauri TUMM